Gédéon nyé ai nyé nâ: “Á ńkogolán, ǎ māńtí, ngə́ Ńtondôbə a nə ai bíā, ású dzé é mam mə́sə̄ má mátóban ai bíā ? Ńdɔ̄ bíyə̄ŋ bí mam bísə bətará bákad bía lɛ̂ bí nə́ və́, éyɔŋ bákad bía kǎd naa: ngǎ Ńtondôbə a ngásɔ́ ai bíā á Égîptɛn ? Á kə̄ kwí, Ǹtondôbə ǎ dzóge yǎ bíā, a və́ yǎ bíā á mɔ́ mə́ Madiân.” 14Ńdɔ Ǹtondôbə a ngávəŋan ábə̄ nyé nyé nâ: “Kələ́ ai é ngul dzoe nyí, ó kōdē Ísraɛ̂l á mɔ́ mə́ Madiân; sə́ mǎ mālóm wa a ?” 15Nyé ai nyé nâ: “Á ńkogolán, ǎ Ńtondôbə, éyə mǎyi kode Ísraɛ̂l yá ? Tám yén, ndá bod dzáma ńdzɔ yǎdaŋ obɔbɔd á Manasé ásə, ńdɔ̄ fə mǎ mə̄ nə́ mə̄lígī mvúā á ndá tará.” 16Ǹtondôbə nyé ai nyé nâ: “Mayi tɔbɔ ai wa, ńdɔ wǎyi təgə Madiân anə́ mod m̀bɔ́g” 17Gédéon nyé ai nyé nâ: “Ngə́ mə̄ yén á yǎ fɔ̄ɔ̄ mvɔ̄m á mís móe, lə́dégē hḿ ma ndəm yə nâ wǎ ó və̄ kɔ́bɔ ai ma. 18Tə wakódō vá, makogolan ai wa, a kələ kwí anə́ māyi dúgán sɔ́ ábə wa, mazu ai efáī dzáma, nə́ mə́ zu wa dzɔ́ dzoge á'məkǒl á sī.” Nyé nâ: “Mayi yanga a kələ kwí anə́ wāyi dúgán sɔ̄”.